text: Røvere efterlyst: Kender du dem? 
  23 juli 2014 kl. 11.00
  Lokalpolitiet i Vejle har frigivet overvågningsbilleder fra et voldeligt røveri i Vejle. Politiet håber, det kan føre dem videre i opklaringen.
  Den 9. marts blev en mand overfaldet og frarøvet sin pung og iPhone i tunnellen under Vejle Banegård. Overfaldet blev fanget af DSB's overvågningskameraer.
  Offeret blev slået, og gerningsmændene tog kvælertag på manden, der fik ham til at besvime.
  Billederne bliver først frigivet nu, fordi politiet i efterforskningen har ledt efter personerne i velkendte kriminelle miljøer. Nu beder de borgerne om hjælp.
  - Vi har brug for folk, der kender de her personer, så vi kan få dem identificeret, siger politikommissær hos Vejle Lokalpoliti John Skjødt til TV SYD.
  FAKTA:
  "A" er mand, cirka 20 år og 175 til 185 centimeter høj. Han har mørkt,kort hår, er mellemøstlig af udseende og var iført lang mørk jakke medhætte og hvidt logo på venstre side af brystet. Derudover bar han sorte,stramme cowboybukser og beige ankelstøvler."B" er mand, cirka 20 år og 180 til 185 centimeter høj. Han er afrikanskaf udseende og var iført mørk cap med teksten ?Ravens? i hvid skrift påfronten, mørke briller og et grønt og hvidt halstørklæde. Derudover barhan sort, stram læderjakke, sort bælte, lyse cowboybukser, blåløsthængende seler og sorte Nike sko med grønt Nike logo på siden.
  
  